gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4802, del 21-07-2004 (2004/7403)

Informació pública del projecte de reparcel·lació forçosa en l'àmbit del programa d'actuació integrada de sòl urbanitzable terciari de la unitat d`execució 07.UE.T del PGOU de Castelló de la Plana.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4802

Data del DOGV
:   21-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7403


Organisme emissor
:   Urbanitzadora Vistamar, SA

Tipus de document
:   Anunci

Informació pública del projecte de reparcel·lació forçosa en l'àmbit del programa d'actuació integrada de sòl urbanitzable terciari de la unitat d`execució 07.UE.T del PGOU de Castelló de la Plana. [2004/M7403]
  
La mercantil Urbanizadora Vistamar, SA., amb domicili a Castelló de la Plana, carrer de la Lluna, 3, entresòl, amb CIF A-12367561, per mitjà d'aquest anunci, posa en coneixement de tots els possibles interessats o afectats:
  
Primer
  
Que a l'empara del que s'estableix en l'article 52 i 69-1.A) de la Llei Reguladora de l'Activitat Urbanística de la Generalitat Valenciana, ha formulat una proposta de reparcel·lació forçosa i estudi de detall per a executar l'actuació integrada, l'àmbit de la qual comprén la unitat d'execució del sòl urbanitzable terciari 07.UE.T del PGOU de Castelló de la Plana.
  
Segon
  
L'objecte de la proposta és regularitzar urbanísticament la configuració de les finques, i adjudicar les parcel·les resultants als propietaris afectats segons dret; com també adjudicar a l'administració els terrenys, tant dotacionals com edificables, que legalment li corresponguen.
  
Tercer
  
La proposta de reparcel·lació està sent protocol·litzada a la Notaria de Manuel Alegre González, al carrer de Ruiz Zorrilla, número 1, 3r i 4t, de Castelló de la Plana (tl. núm. 964 34 08 08). Així mateix, va ser presentada en l'Ajuntament de Castelló de la Plana el dia 5 de juliol de 2004.
  
Quart
  
Dins del termini de 20 dies, comptats des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer a la notaria esmentada, per a obtenir, a càrrec del peticionari, còpia de l'acta de protocol·lització dels documents esmentats, o sol·licitar que se li exhibisca aquesta. Així mateix, es fa constar la possibilitat de consultar a l'Ajuntament de Castelló de la Plana les actuacions derivades de la documentació depositada en aquest i de presentar-hi les al·legacions corresponents.
  
Cinqué
  
Aquest anunci dóna compliment al que s'estableix en l'article 52, 69-1.A) i 48.1.C) en relació amb l'article 46.3 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana.
Diari Oficial de la Generalitat Valenciana


Sumari del DOGV 4899, del 09-12-2004 (2004/12411)

Concurs número 316. Execució del projecte d'obres complementàries del barri de Benimaclet est-ronda, d'esta ciutat.
-------------------------------------------------------------------------------------------------------------------

### Dades del document

Número de DOGV
:   4899

Data del DOGV
:   09-12-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/12606


Data del document
:   29-11-2004

Organisme emissor
:   Societat Anònima Municipal Actuacions Urbanes de València (Aumsa)

Tipus de document
:   Concurs

Anàlisi jurídica

 Descriptors 

:   * contracte d'obres
    * ordenació hidràulica
    * licitació

Concurs número 316. Execució del projecte d'obres complementàries del barri de Benimaclet est-ronda, d'esta ciutat. [2004/X12505]
  
Referència: exp. 316
  
Objecte: execució del projecte d'obres complementàries del barri de Benimaclet est-ronda, d'esta ciutat.
  
Classificació del contractista: grup E, subgrup 1, categoria d.
  
Obtenció d'informació i retirada de documentació: oficines d'AUMSA, c/ Antiga Senda de Senent nº 8, 46822 València, tel. 26 092 27 48, fax 96 337 11 13, e-mail: mjojp@nmzdl.qm.
  
Data i hora límit de presentació d'ofertes: fins a les 12.00 hores del dia 10 de gener de 2005
  
Lloc de presentació d'ofertes: oficines d'AUMSA
  
Obertura pública d'ofertes: oficines d'AUMSA a les 12.00 hores del dia 13 de gener de 2005.
Diari Oficial de la Generalitat Valenciana


Sumari del DOGV 4737, del 22-04-2004 (2004/3531)

Notificació a Automóviles Auto Salón y Otros, SL, i un altre. Expedients números 31865823716038 i 20024685100015.
-----------------------------------------------------------------------------------------------------------------

### Dades del document

Número de DOGV
:   4737

Data del DOGV
:   22-04-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/3531


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Notificació a Automóviles Auto Salón y Otros, SL, i un altre. Expedients números 33786353358189 i 20024685100015. [2004/Q3531]
  
En virtut del que disposa l'article 105.6 de la Llei 230/1963, de 28 de desembre, General Tributària, d'acord amb l'article 28 de la Llei de Mesures Fiscals, Administratives i de l'Orde Social, Llei 66/1997, de 30 de desembre (Boletín Oficial del Estado núm. 313, de 31 de desembre), i després d'haver-se intentat la notificació per dues vegades, sense que haja pogut practicar-se per causes no imputables a l'administració tributària, mitjançant este anunci se cita els subjectes passius, obligats tributaris o representants que s'indiquen a l'annex adjunt per a ser notificats per compareixença dels actes administratius derivats dels procediments que s'hi inclouen.
  
Les persones interessades o els representants seus hauran de comparéixer per a ser notificats en el termini de 10 dies hàbils, comptadors des del sendemà de la publicació en el butlletí oficial corresponent, en horari de 09.00 a 14.00 hores, de dilluns a divendres, a la Dependència Provincial de Duanes i Imposts Especials d'Alacant, Unitat Regional d'Inspecció número 3, Porta del Mar, s/n, 03171 Alacant.
  
Si transcorregut este termini no s'haguera comparegut, la notificació s'entendrà produïda a tots els efectes legals des del sendemà del venciment del termini assenyalat per a comparéixer.
  
ANNEX I
  
Automóviles Auto Salón y Otros, SL, amb NIF M21399345, pel concepte IESDMT exercici 2000 per a la fase de notificació i inici d'expedient 20004685100278.
  
María Inmaculada Celdrán Domínguez, amb DNI 80913252U, pel concepte IESDMT exercici 2000 per a la fase de notificació i inici de l'expedient 20024685100015.
Diari Oficial de la Generalitat Valenciana


Sumari del DOGV 4890, del 24-11-2004 (2004/11204)

Notificació a Manuel Marcos Nicola Martínez, Associació Para la Mejora y Desarrollo del Mercado Laboral.
--------------------------------------------------------------------------------------------------------

### Dades del document

Número de DOGV
:   4890

Data del DOGV
:   24-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/11402


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Manuel Marcos Nicola Martínez, Associació Para la Mejora y Desarrollo del Mercado Laboral. [2004/M11538]
  
Per no haver-se pogut practicar la notificació personal a l'interessat, de l'acte administratiu que tot seguit es relaciona, és procedent la publicació d'un extracte d'esta en el Diari Oficial de la Generalitat Valenciana, així com la seua exposició al tauler d'edictes de l'Ajuntament del seu últim domicili, de conformitat amb els articles 59 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Perquè l'interessat puga tindre coneixement íntegre de l'acte i quede constància d'este coneixement, podrà comparéixer en el termini de 10 dies, comptadors des de l'endemà de la publicació del present anunci en el Diari Oficial de la Generalitat Valenciana, a la seu de la Conselleria de Justícia i Administracions Públiques, Servei d'Entitats Jurídiques, situat al carrer de l'Historiador Chabàs, número 2, de València, de 09.00 a 14.00 hores.
  
- Persona interessada: Manuel Marcos Nicola Martínez, Associació Para la Mejora y Desarrollo del Mercado laboral.
  
- Últim domicili conegut: Gran Via Marqués del Túria, 28, porta 4, de València.
  
- Extracte del contingut: notificació de resolució d'inscripció dels Estatuts de l'Associació Para la Mejora y Desarrollo del Mercado Laboral.
Diari Oficial de la Generalitat Valenciana


Sumari del DOGV 4819, del 13-08-2004 (2004/8485)

Informació pública la 2ª fase del programa per al desenvolupament de l'actuació integrada denominada «carrer País Valencià».
----------------------------------------------------------------------------------------------------------------------------

### Dades del document

Número de DOGV
:   4819

Data del DOGV
:   13-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8485


Organisme emissor
:   Ajuntament de Betxí

Tipus de document
:   Anunci

Informació pública la 2ª fase del programa per al desenvolupament de l'actuació integrada denominada «carrer País Valencià». [2004/X8485]
  
L'Alcaldia Presidència en data 5 de juliol del 2004, ha resolt sotmetre a informació pública la 2a fase del programa per al desenvolupament de l'actuació integrada denominada ?carrer País Valencià?, composta per modificació del pla de reforma interior, projecte d'urbanització i conveni urbanístic de cessió de terrenys, promogut per gestió directa de l'Ajuntament de Betxí.
  
En aplicació del que establix l'art. 46.3 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística, es procedix a:
  
a) Sotmetre a informació pública pel termini de 20 dies modificació puntual del pla de reforma interior, projecte d'urbanització i conveni urbanístic als efectes de formular les al·legacions que es consideren oportunes.
  
Els interessats, durant el mencionat termini de 20 dies, poden comparéixer en l'Ajuntament, els dies hàbils en horari d'atenció al públic, per a consultar les actuacions derivades de la documentació dipositada, així com formular qualssevol al·legacions que al seu dret convinguen.
  
b) Publicar el preceptiu edicte en el Diari Oficial de la Generalitat Valenciana i en un diari de difusió provincial, així com al tauler d'edictes de l'Ajuntament.
  
Per mitjà de la publicació de l'anunci d'informació pública del PAI, i de conformitat amb l'article 59.4 de la Llei 30/92, de 26 de desembre, LRJAPPAC, se cita als propietaris afectats que puguen resultar desconeguts o s'ignore el lloc de la notificació perquè durant el termini assenyalat puguen formular les al·legacions que estimen pertinents.
  
Cosa que fem pública perquè en prengueu coneixement, de conformitat amb el que disposa l'art. 46 de la LRAU.
  
El termini d'informació pública, comença a comptar a partir de l'endemà de la publicació d'este anunci en el DOGV.
Diari Oficial de la Generalitat Valenciana


Sumari del DOGV 4865, del 19-10-2004 (2004/10109)

Subhasta. Dues parcel·les edificables a la Urbanització L'Empedrola II de Calp.
-------------------------------------------------------------------------------

### Dades del document

Número de DOGV
:   4865

Data del DOGV
:   19-10-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/10308


Data del document
:   08-10-2004

Organisme emissor
:   Ajuntament de Calp

Tipus de document
:   Subhasta

Descriptors 

:   * Calp
    * contracte administratiu

Subhasta. Dues parcel·les edificables a la Urbanització L'Empedrola II de Calp. [2004/F10507]
  
Objecte: venda per mitjà de subhasta de dues parcel·les edificables a la Urbanització L'Empedrola II de Calp.
  
Tramitació, procediment i forma d'adjudicació: aprovat l'expedient de contractació per la Junta de Govern Local de 20 de setembre de 2004, es fixa com a forma d'adjudicació la de subhasta en procediment obert.
  
Tipus de licitació: segons parcel·la.
  
Garantia d'admissió: segons parcel·la.
  
Obtenció de documentació i informació: a través del web www.aytocalpe.org/contratacion.
  
Acte de subhasta: 26 de novembre de 2004.
  
Despeses d'anuncis: a càrrec dels adjudicataris
Diari Oficial de la Generalitat Valenciana


Sumari del DOGV 4722, del 30-03-2004 (2004/3232)

DECRET 41/2004, de 26 de març, del Consell de la Generalitat, pel qual es nomenen els membres del grup I del Comité Econòmic i Social de la Comunitat Valenciana.
-----------------------------------------------------------------------------------------------------------------------------------------------------------------

### Dades del document

Número de DOGV
:   4722

Data del DOGV
:   30-03-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/3232


Data del document
:   26-03-2004

Organisme emissor
:   Conselleria d'Economia, Hisenda i Ocupació

Tipus de document
:   Decret

DECRET 41/2004, de 26 de març, del Consell de la Generalitat, pel qual es nomenen els membres del grup I del Comité Econòmic i Social de la Comunitat Valenciana. [2004/M3232]
  
D'acord amb el que disposen els articles 6, 7.1 i 8.2 de la Llei 1/1993, de 7 de juliol, de la Generalitat, de Creació del Comité Econòmic i Social de la Comunitat Valenciana, i considerant que els resultats de les eleccions sindicals condicionen el nombre de membres de les organitzacions sindicals que integren el grup I del Comité Econòmic i Social de la Comunitat Valenciana, dels resultats mencionats es desprén que dels set membres que integren el grup I, el sindicat CCOO ha de tindre una representació de quatre membres i el sindicat UGT-PV tres membres, tot això d'acord amb els resultats de les últimes eleccions sindicals a data 31 de desembre de 2002.
  
Per tot això, a proposta del conseller d'Economia, Hisenda i Ocupació i amb la deliberació prèvia del Consell de la Generalitat, en la reunió del dia 26 de març de 2004,
  
DECRETE
  
Article únic
  
El grup I del Comité Econòmic i Social de la Comunitat Valenciana estarà format pels membres següents:
  
- Carlos de Lanzas Sánchez.
  
- Fernando Gómez Salvador.
  
- Ángel Gracia Peris.
  
- Fernando Casado Carrasco.
  
- Ofelia Vila Hernández.
  
- Juan Ortega Alborch.
  
- Amparo Martínez Preciado.
  
València, 26 de març de 2004
  
El president de la Generalitat,
  
FRANCISCO CAMPS ORTIZ
  
El conseller d'Economia, Hisenda i Ocupació,
  
GERARDO CAMPS DEVESA
Diari Oficial de la Generalitat Valenciana


Sumari del DOGV 4864, del 18-10-2004 (2004/10276)

Actuacions de juí verbal número 400/2003. Cèdula de notificació.
----------------------------------------------------------------

### Dades del document

Número de DOGV
:   4864

Data del DOGV
:   18-10-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/10002


Organisme emissor
:   Jutjat de Primera Instància número 5 de Castelló de la Plana

Tipus de document
:   Anunci

Actuacions de juí verbal número 400/2003. Cèdula de notificació. [2004/Q10289]
  
Juí: juí verbal 400/2003-E
  
Part demandant: Alberto Mollón Castillo
  
Part demandada: Trans Planells, SL, J.A. Cerezo Abi i Caja Seguros Reunidos
  
Sobre: altres verbals
  
Al juí a què es fa referència s'ha dictat la sentència que té l'encapçalament i la part dispositiva que, literalment, diuen així:
  
«Jutjat de Primera Instància número 5 de Castelló de la Plana
  
Procediment: assumpte civil juí verbal 400/2003
  
Sentència número 11/2004
  
Castelló de la Plana, 16 de gener de 2004
  
José Luis Conde-Pumpido García, magistrat jutge de Primera Instància número 5 de Castelló de la Plana, ha vist les presents actuacions de juí verbal número 400/2003, promogudes per Alberto Mollón Castillo, representat per la procuradora Capdevila Ibáñez, i defés pel lletrat Larrea Rabassa, contra Transplanells, SL, J.A. Cerezo Abi i Caja Seguros Reunidos, en rebel·lia, sobre reclamació de quantitat.
  
Decisió
  
Que amb l'estimació de la demanda formulada per la procuradora Capdevila Ibáñez, en nom i representació d'Alberto Mollón Castillo, contra Transplanell, SL, J.A. Cerezo Abi i Caja Seguros Reunidos, condemne els tres demandats a pagar solidàriament al demandant 798,89 euros, més els interessos de demora descrits en el fonament jurídic segon d'esta sentència. Tot això amb expressa imposició de costes als demandats.
  
Notifiqueu esta resolució a les parts, i feu-los saber que contra esta s'hi pot interposar un recurs d'apel·lació en el termini de cinc dies, que no s'admetrà a la part demandada si, en preparar-lo, no acredita haver constituït un dipòsit de l'import de la condemna més els interessos i recàrrecs exigibles a l'establiment destinat a este efecte.
  
Esta és la meua sentència, que pronuncie, mane i firme».
  
En atenció al desconeixement de l'actual domicili o residència de la part demandada, J.A. Cerezo Abi, mitjançant la provisió de 22 de setembre de 2004, el jutge, de conformitat amb el que disposen els articles 156.4, 164 i 497.2 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de la sentència.
Diari Oficial de la Generalitat Valenciana


Sumari del DOGV 4773, del 11-06-2004 (2004/6026)

RESOLUCIÓ de 12 de maig de 2004, de la Direcció General de Farmàcia i Productes Sanitaris, de citació de les persones interessades per la interposició del recurs contenciós administratiu 03/1815/2003.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4773

Data del DOGV
:   11-06-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/6026


Organisme emissor
:   Conselleria de Sanitat

Tipus de document
:   Resolució

RESOLUCIÓ de 12 de maig de 2004, de la Direcció General de Farmàcia i Productes Sanitaris, de citació de les persones interessades per la interposició del recurs contenciós administratiu 03/1815/2003. [2004/X6026]
  
Vist l'escrit de 31 de març de 2004, del secretari de la Secció Tercera de la Sala Contenciosa Administrativa del Tribunal Superior de Justícia de la Comunitat Valenciana, en el recurs número 03/1815/2003, corresponent al recurs contenciós administratiu interposat per M. Angeles González Valdivieso, contra la Resolució de 25 de novembre de 2003 del conseller de Sanitat, que denega l'autorització administrativa per a l'establiment d'una nova oficina de farmàcia al municipi de Finestrat (Alacant) segons el mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, formulada a instància de M. Angeles González Valdivieso.
  
Segons que disposen els articles 48 i 49 de la Llei 29/1998, de 13 de juliol, reguladora de la Jurisdicció Contenciosa Administrativa, resolc ordenar l'enviament de l'expedient administratiu que és objecte del recurs a la Secció Tercera de la Sala Contenciosa Administrativa del Tribunal Superior de Justícia de la Comunitat Valenciana, recurs número 03/1815/2003, complet i foliat, mitjançant una còpia autenticada, acompanyat d'un índex dels documents que conté.
  
Que es publique esta resolució en el Diari Oficial de la Generalitat Valenciana, a fi que servisca com a notificació a totes les persones que puguen resultar afectades per la interposició del recurs contenciós administratiu i com a citació per què compareguen en el procediment esmentat, com a codemandades, en el termini de nou dies, en els termes previstos en l'article 49.1 de la Llei 29/1998, de 13 de juliol, reguladora de la Jurisdicció Contenciosa Administrativa.
Diari Oficial de la Generalitat Valenciana


Sumari del DOGV 4905, del 17-12-2004 (2004/12663)

Resolució de la direcció territorial de Cultura, Educació i Esport a València, per la qual es fa pública l'adjudicació d'un contracte d'obres.
----------------------------------------------------------------------------------------------------------------------------------------------

### Dades del document

Número de DOGV
:   4905

Data del DOGV
:   17-12-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/12888


Data del document
:   24-11-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * contracte d'obres
    * licitació
    * adjudicació de contracte administratiu

Resolució de la direcció territorial de Cultura, Educació i Esport a València, per la qual es fa pública l'adjudicació d'un contracte d'obres. [2004/X12562]
  
Als efectes prevists en l'article 93.2 del Text Refòs de la Llei de Contractes de les Administracions Públiques, aquesta direcció territorial ha acordat de fer pública la Resolució per la qual s'adjudica mitjançant el sistema de procediment negociat / emergència el contracte d'obres que es relaciona a continuació:
  
Obra: reparació d'esquerdes i desperfectes al centre Mare de Déu del Rosari (CRA Alt Xúquer) de Dos Aguas.
  
Import d'adjudicació: 112.518,03 euros.
  
Adjudicatari: General Constructor, SA.
  
Data d'adjudicació: 23.11.2004.
Diari Oficial de la Generalitat Valenciana


Sumari del DOGV 4821, del 17-08-2004 (2004/8394)

Informació pública del projecte d'homologació modificativa del sector A.
------------------------------------------------------------------------

### Dades del document

Número de DOGV
:   4821

Data del DOGV
:   17-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8394


Organisme emissor
:   Ajuntament d'Aldaia

Tipus de document
:   Anunci

Informació pública del projecte d'homologació modificativa del sector A. [2004/F8394]
  
El Ple de l'Ajuntament d'Aldaia de data 27 de juliol de 2004, ha acordat:
  
Aprovar amb caràcter provisional el projecte d'homologació modificativa del sector A, introduint les rectificacions que es preveuen en el document que es tramita i que té per objecte estendre l'abast de l'homologació al conjunt del segon quadrienni amb el contingut descrit en l'apartat 1.1 del document, i tramitar simultàniament una homologació modificativa del sector B i reduir l'edificabilitat del sector A, respecte dels anteriors documents tramitats, per a mantindre-la en la que li corresponga segons la distribució de l'aprofitament calculada segons el que s'establix en l'apartat 1.1 del document.
  
Sotmetre a informació pública l'expedient pel termini d'un mes.
  
Cosa que es publica perquè se'n prenga coneixement general i als altres efectes. L'expedient es podrà examinar a les dependències d'Urbanisme d'este ajuntament (4a planta) i formular les al·legacions que convinguen segons dret, durant el termini abans esmentat i en hores d'oficina.